ჰამფრი დეივი

სერ ჰამფრი დეივი (ინგლ. Sir Humphry Davy, 1st Baronet; დ. 17 ქირსეთუთა, 1778, პენზანსი, კორნუოლი, ინგლისი — ღ. 29 მესი, 1829, ჟენევა, შვეიცარია) — ბრიტანალი ქიმიკოსი დო ფიზიკოსი. დეივიქ ელექტრობაშ გიმორინაფათ აკეთჷ ქიმიური ელემენტეფიშ კალიუმიშ, ნატრიუმიშ, კალციუმიშ, სტრონციუმიშ, ბარიუმიშ, მაგნიუმიშ, ბორიშ იზოლაცია დო გიმირკვიუ ელემენტეფი ქლორი დო იოდი. ჰამფრი დეივიქ 1815 წანას გჷმიგონჷ ლამპა, ნამუთ თიშ ჯოხონობაშ რე. დეივიქ გიმიგონჷ მაართა ელექტრული ლამპა ხოლო. 

ჰამფრი დეივი რდჷ ლონდონიშ ომაფე ჯარალუაშ მაკათური დო თიში პრეზიდენტი 1820-1827 წანეფს. დეივი რდჷ ირლანდიაშ ომაფე აკადემიაშ, ლონდონიშ გეოლოგიური ჯარალუაშ დო ამერიკაშ ფილოსოფიური ჯარალუაშ მაკათური. 1805 წანას ლონდონიშ ომაფე ჯარალუაქ დეივის გინოჩჷ კოპლიშ მენდალი, 1816 წანას რუმფორდიშ მენდალი დო 1827 წანას ომაფე მენდალი. 1877 წანას ომაფე ჯარალუაქ დარსხუ დეივიშ ჯოხონობაშ მენდალი, ნამუთ რე ირწანიანი ჯილდო დო გინმაჩამუ ქიმიაშ დარგის მოხანდე მენცარეფს. დეივიშ ჯოხონობაშ რე ართ-ართი კრატერი თუთას.

ლიტერატურა
 Hartley, Harold (1966). Humphry Davy. London: Nelson. ISBN 978-0-85409-729-6
 Treneer, Anne (1963). The Mercurial Chemist: a Life of Sir Humphry Davy. London: Methuen.

რესურსეფი ინტერნეტის


კატეგორია:ბრიტანალეფი
კატეგორია:ბრიტანალი ქიმიკოსეფი
კატეგორია:დუნაბადი 1778
კატეგორია:ნაღურა 1829